ועדת העלייה, הקליטה והתפוצות, כנסת 25, פרוטוקול מספר 75, 2023-07-05 00:00

עודד פורר: תודה

עודד פורר:  אני רוצה לפתוח את הדיון בנושא הארכת החלטת ממשלה 1276, מיום ה-14 במרץ 2022, על היערכות מהירה לקליטת עולים מאוקראינה ורוסיה

עודד פורר:  עברו שתי החלטות ממשלה, אחת ב-14 במרץ ואחת ב-10 באפריל, החלטת ממשלה 1276 והחלטת ממשלה 1364

עודד פורר:  ההחלטות האלה הן קריטיות לגבי קליטת העלייה, בטח כשאנחנו מדברים על שנת הלימודים הבאה

עודד פורר:  בסיור שערכה הוועדה בחיפה בתחילת השבוע, עלה הנושא של הארכת החלטת הממשלה והצורך שלה, בעיקר ממשרד החינוך

עודד פורר:       אז אני רוצה להתחיל את הדיון עם משרד החינוך, שתשמעו את טירה, באשר למשמעויות של זה ואחר כך אני רוצה לשמוע את משרד העלייה והקליטה, איפה אתם עומדים בעניין, כי אנחנו נמצאים כבר ביולי, לחודש ספטמבר, מערכת החינוך לא תהיה ערוכה מהבחינה הזאת

עודד פורר:  טירה, בבקשה

טירה גלינויר: במסגרת מבצע ׳עולים הביתה׳, מערכת החינוך קלטה 10 אלפים ו-127 אלף תלמדים

טירה גלינויר:  1,405 תלמידים הם בסטטוס של נפלטי מלחמה, כלומר באשרת תייר

טירה גלינויר:  החלטת הממשלה אפשרה לנו, בשותפות עם משרד העלייה והקליטה, לתת מעטפת גם להורים, גם לילדים וגם לגילאים צעירים שלא נמצאים במסגרות, כמו מעונות

טירה גלינויר:  יש בשיתוף עם הרשויות מרכזים שנקראים מג״רים, שזה מרכזים לגיל הרך, לילדים שלא נכנסים לתוך חוק חינוך חובה

טירה גלינויר:       לנו יהיה מאוד קשה להמשיך לתת את המעטפת שניתנה עד כה, ב-01 בספטמבר

טירה גלינויר:  בהיבטים של מגשרים, של הכשרות לצוותי הוראה, להמשך פעילות משותפת עם משרד העלייה והקליטה

טירה גלינויר:  אנחנו יותר מנשמח להמשיך לתת לעולים ולתלמידים העולים כמובן, את המעטפת שנתנו עד כה

מעוז ביגון: אני רק אוסיף במסגרת משרד החינוך

מעוז ביגון:  אז לא רק שיש החלטת ממשלה שהשתמשנו בחלק מהתקציבים כדי לטייב את המהלך של הקליטה שלהם באולפנים, היום אנחנו גם יודעים להגיד מה צריך, כלומר, אנחנו כבר למודי ניסיון ואם הגל הבא מגיע, אנחנו יודעים למשל, שכדי שנוכל לתת מענה ליותר, מבחינת הכמות, אז אנחנו צריכים יותר

מעוז ביגון:       מבחינה טכנולוגית למשל, הלימודים ההיברידיים שמדברים עליהם בכל המעגלים השונים וכולי, לצורך זה נדרשים תקציבים ייעודיים תוספתיים ויש לנו מסמך מסודר באשר לדבר הזה

מעוז ביגון:  זאת אומרת, זה לא רק להגיד מה שהיה הוא שיהיה ורק להאריך את התוקף, אלא צריך גם לקבל איזו שהיא החלטה שלומדת ממה שהיה, שרואה מה עשינו טוב ומה עשינו לא טוב על מנת לטייב את התהליך הזה, זה מאוד קריטי

מעוז ביגון:  יש לי מסמך מפורט בדבר

עודד פורר: תראו, אגף התקציבים לא פה, הם הודיעו מראש שיש להם איזה שהוא כינוס, אבל בהחלטת הממשלה נקבע שהתקציב יעמוד על 500 מיליון שקלים ב-2022 ועל 450 מיליון שקלים ב-2023

מעוז ביגון: השאלה היא גם כמה מומש מזה

עודד פורר: מה הבעיה שלכם, תקציב בעצם?      

טירה גלינויר: כן

טירה גלינויר:  חלק מהתקציבים הם אוטומטיים וחלקם לא

טירה גלינויר:  למשל, שעות עולים בבית הספר, הן אוטומטיות, אני לא צריכה - - -      

עודד פורר: אוקיי

עודד פורר:  מה לא אוטומטי?      

טירה גלינויר: מגשרים, המשך יום לימודים, טכנולוגיות

עודד פורר: שזה מתוך החלטות הממשלה האלה

טירה גלינויר: כן

מעוז ביגון: ימי הדרכה, אמצעים טכנולוגיים, ההפעלה של הבחינות והבדיקות של הבחינות, כל אלה הם לא אוטומטיים, כן חייב להיות תקציב ייעודי לטובת המסה המשמעותית שמגיעה

עודד פורר: משרד הבינוי והשיכון, אצלכם יש גם בתוך ההחלטות האלה תקציבים ייעודיים?      

נתנאל לפידות: התקציבים שקיבלנו כבר מומשו

נתנאל לפידות:  ממה שבעצם קיבלנו יש לנו שלוש פעולות לבצע: 1

נתנאל לפידות:  פתרון דיור בטווח המיידי, שזה בעצם סיוע בשכר דירה וזה במסגרת ה- - - הקיים

נתנאל לפידות:  מי שנוחת, מקבל איזו שהיא זכאות, יש איזה שהם שינויים ביחס לזכאי הדיור הציבורי

עודד פורר: נתתם עוד תוספת למי שנוחת?      

נתנאל לפידות: כן

עודד פורר: אז זה נגמר או שזה ממשיך?      

נתנאל לפידות: אתה שואל על הקיימים או על החדשים?      

עודד פורר: חדשים

עודד פורר:  מגיעים עוד 50 אלף בשנה הקרובה

נתנאל לפידות: לא, אז צריך עבור זה תוספת תקציב

נתנאל לפידות:  לקיימים, מה שיש יש ולחדשים נצטרך תוספת

נתנאל לפידות:  מיצינו את מה שהיינו צריכים לעשות לגבי אלה שהגיעו

עודד פורר: אוקיי, מה עוד?      

נתנאל לפידות: הנושא השני הוא מיצוי פוטנציאל דיור זמין

נתנאל לפידות:  במסגרת הדיור הציבורי, אנחנו הלכנו והכשרנו יחידות דיור לטובת קליטה של עולים

נתנאל לפידות:  יש לנו כרגע עודף של יחידות דיור, שאנחנו בעצם השמשנו, אבל העולים העדיפו משיקולים שלהם, לא להגיע

נתנאל לפידות:  מתוך 801 יחידות דיור, יש לנו 85 יחידות דיור שהכשרנו עבור גיל הזהב ו-278 בדיור ציבורי, כשבפועל אוכלסו 50 בכל אחד מהם, זאת אומרת שאנחנו בתת ניצול

נתנאל לפידות:       מה שחשוב להגיד, זה שבעצם הדירות האלו הן עודפים בתוך הדיור הציבורי, שלא נדרשות למלאי

נתנאל לפידות:  היה ויגיעו חדשים, אנחנו נצטרך לעשות סיקור מצב של ממתינים לדיור הציבורי היום ומשם נצטרך לגזור, לבדוק מה אפשרי לתת בטווח, מתוך מלאי הדיור הציבורי

עודד פורר: אוקיי

עודד פורר:  משרד הקליטה, הבקשה שלכם להארכת ה - - - כבר הופצה למשרדים? או שעוד לא?      

אהרן גולדשטיין: אנחנו, כפי שאתה יודע מצוין, בכל דרך, מגדילים את התקציבים ככל שאנחנו יכולים ואנחנו צריכים עוד ללא ספק, כדי לקלוט בצורה מיטבית את העולים שכבר הגיעו ונמצאו

אהרן גולדשטיין:  אם נדבר בהיבטי חינוך, אמנם לא ניהלנו על זה דיון באופן הזה ולכן אני מופתעת, אבל אני כמובן מקבלת ומצטרפת לדברים של משרד החינוך בהקשר הזה

אהרן גולדשטיין:  אני אגיד על המג״רים שטירה הזכירה, שאנחנו רצינו להקצות לזה מימון אבל אתם לא רציתם ומאז לא שמעתי אחרת, לכן לא נערכנו לזה, כי כשהיה לנו לזה תקציב נאמר לנו שאין בו צורך

אהרן גולדשטיין:  אנחנו חלק מוועדת ההיגוי ומהליווי של הדבר הזה

אהרן גולדשטיין:       אנחנו כידוע, גם נתנו תקציב ללימודי העברית, גם נתנו תקציב לתנועות הנוער וגם הרחבנו את המענים שלנו לתגבור לימודי לילדים, גם בתחום ׳פלא׳ וגם בתחום ׳יעל׳

אהרן גולדשטיין:  שוב, לכל הדברים האלה נצטרך תוספת תקציב, קודם כל כדי כבר לקלוט את 100 אלף העולים החדשים שנמצאים פה

אהרן גולדשטיין:  אם אנחנו מסתכלים קדימה, בהיערכות לתוך גל עלייה נוסף, אז בהנחיה של השר כבר התקיימו אצל המנכ״ל שלושה דיונים חסויים בנושא, כדי לראות איך אנחנו נערכים בצורה מיטבית, גם בהיבטי חירום וחילוץ וגם בהיבטי קליטה מהירה של גלי עלייה מאוד מאסיביים

אהרן גולדשטיין:  אז אנחנו מכינים תוכנית, בדיוק כמו שעשינו

עודד פורר: תראו, הנושא של היערכות לקליטה לא צריך להיות חסוי

עודד פורר:  הנושא של היערכות לקליטה הוא גלוי, אין שום סיבה לקיים דיון חסוי בעניין ההיערכות לקליטה

עודד פורר:  בהחלטת הממשלה 1276, מופיעים כל מיני דברים שנוגעים גם להיערכות מוניציפלית, לתגבור מערך בלתי פורמלי ברשויות המקומיות ולהרחבת שירותי רווחה, דברים שלכאורה הם מסתיימים

עודד פורר:  אני שואל את עצמי מה? בהחלטת ממשלה 364, סעיף (3) מנחה את משרדי הממשלה להסיר חסמים לקליטה ומתן מענה בכל התחומים, ביניהם מתן מענה לקליטת תלמידים במערכת החינוך

עודד פורר:  אז איפה זה עומד מבחינתכם? כי התקציב נגמר

אהרן גולדשטיין: בהחלט

אהרן גולדשטיין:  חבל שאגף תקציבים לא כאן

אהרן גולדשטיין:  אנחנו בהחלט צריכים תקציבים נוספים כדי לקלוט את העולים שכבר נמצאים כאן, אנחנו עושים את זה, אבל אנחנו עושים את זה עם כל התקציבים שיש לנו

עודד פורר: אתם עושים הכול

עודד פורר:  אני לא יודע, בכל דיונים אנחנו מגיעים ואני אומר לעצמי, יש החלטת ממשלה שנוגעת לתקצוב, מספר העולים לא קטן ולהפך, הוא ממשיך להיות כזה שגדל

עודד פורר:  הבעיה שתהיה במערכת החינוך בשנים 2023-2024, גדולה לאין ערוך מהבעיה שהייתה בשנים 2022-2023, כי גם - - -     

אהרן גולדשטיין: נכון, זה גם נכון לגבי 2025 ו-2026

אהרן גולדשטיין:  אנחנו יודעים שקליטת עלייה זה לא קסם

עודד פורר: אז אני שואל, אם האוצר לא מכיר את זה, פנינו לאגף תקציבים והם לא מכירים את זה, אז מי אמור להכיר את זה?      

אהרן גולדשטיין: אגף תקציבים נכחו בפגישה שקיימנו השבוע עם המנכ״ל, על קליטה של ה - - -      

עודד פורר: מה הדרישה שלכם לגבי התקציב למערכת החינוך?      

אהרן גולדשטיין: אני לא יודעת לענות על זה באופן הזה

אהרן גולדשטיין:  אבל אגיד שוב, שמשרד החינוך נכחו בפגישה שקיימנו

טירה גלינויר: היא לא עסקה בהארכת החלטת הממשלה, היא עסקה בהיערכות לקליטה חדשה

אהרן גולדשטיין: טירה, אנחנו שותפות גדולות, כן? שלא יישמע אחרת

אהרן גולדשטיין:  אני לא קיבלתי שום פנייה ממך לסיוע בהקשר תקציבי או בהקשר של איזה קושי בהיבטים האלה, ההיפך, אני לא

טירה גלינויר: סיון, אני לא חושבת אחרת, אנחנו ביחד, שיהיה ברור

אהרן גולדשטיין: אז מצוין

אהרן גולדשטיין:  אני אומרת שככל שנעמיד איזו שהיא דרישה תקציבית משותפת כך נוכל לפעול בנושא

טירה גלינויר: סיון, הגיעו המון עולים וידענו מתי מסתיימת החלטת הממשלה

אהרן גולדשטיין: מתי?     

טירה גלינויר: היה צריך להאריך אותה, בדיוק כמו שאתם עושים עם עולים מאתיופיה או עולים ממקומות אחרים

עודד פורר: החלטת הממשלה מסתיימת מבחינה תקציבית ב-2023

טירה גלינויר: ב- - - לדעתי

טירה גלינויר:  אבל הם נשארים ב - - -      

עודד פורר: התקציב הוא 500 מיליון שקלים ב- 2022 ו-450 מיליון שקלים ב-2023

טירה גלינויר: תלמיד עולה מוכר במשך 10 שנים

טירה גלינויר:  אפשר שהם ישפו בהלימה אל מי שנשאר, לא אל מי שלא פה

אהרן גולדשטיין: מעולה

אהרן גולדשטיין:  אבל איפה אגף תקציבים? אתם הגשתם בקשה בנושא? פניתם לאגף התקציבים שלכם? פניתם אלינו? אנחנו בשמחה - - -      

טירה גלינויר: אני פניתי אצלנו

אהרן גולדשטיין: אני מסכימה לכל דבר

אהרן גולדשטיין:  אני אומרת, אני יודעת להגיד מה הן ההיערכויות בחינוך שמתרחש בתוכניות שאנחנו מקיימים

אהרן גולדשטיין:  ככל שמשרד החינוך יגידו מה הם צריכים, אנחנו שותפים לדבר הזה

אהרן גולדשטיין:  אפילו לתוכנית המשותפת לא ידענו שצריך

עודד פורר: אני חושב שאתן לא צריכות את ועדת העלייה והקליטה בשביל להמשיך לקיים את הדיון הזה, למרות שזה נראה שזה המצב

עודד פורר:  אני מבקש דבר פשוט

עודד פורר:  החלטת ממשלה 1276 ו-1364, אם לא טעיתי במספרים, דיברה בעיקר בהיבט התקציבי על שנים 2022 ו-2023

עודד פורר:  ספטמבר 2023 זה כבר סוף השנה, תקציבי החינוך לא יספיקו לשנים 2023-2024

עודד פורר:  גם האירוע של החינוך וגם האירוע של הדיור, מחייבים התייחסות מיוחדת

עודד פורר:  אני לא יודע מה היא ההתייחסות המיוחדת של משרד הקליטה ככל שיש כזו

עודד פורר:       זאת אומרת, האם חזרנו לשגרה ומבחינתנו אנחנו חוזרים לנתונים של 2021, או לא? לשיטתנו, לא

עודד פורר:  וככל שלא, אז זה מצריך את אותה התייחסות

עודד פורר:  זה ילדים במערכת החינוך ואני מרים לכם עכשיו פה דגל, אנחנו נמצאים עכשיו בתחילת יולי, שנת הלימודים תתחיל בספטמבר, ככל שלא יהיה תקציב במובנים האלה, הילדים העולים יקבלו פחות, המשמעות היא קליטה פחות טובה, או עזיבה או התדרדרות לנוער נושר

אהרן גולדשטיין: אני אומר שאני, בשם המשרד, מסכימה עם כל מילה שאתה אומר

אהרן גולדשטיין:  לכן אנחנו נמצאים בקשר רציף עם אגף תקציבים, על מנת לפתוח מחדש את דיוני התקציב של המשרד שלנו, כי מה שאתה אומר כאן הוא נכון מאוד והוא לא קשור לחירום בהיבט הזה, כלומר - - -      

עודד פורר: בהחלטת ממשלה 1364, ביצעו הפחתה שאני לא רוצה להגיד אותה באחוזים, אבל הפחתה כמעט בכל משרדי הממשלה, כדי להביא את התקציב הזה

אהרן גולדשטיין: אז כמובן שזה בידי הממשלה בהקשר הזה, ה- - - עוד לא בידיי, אבל אני כן אומרת שוב, אני חושבת שבתוך מה שנקרא שגרה של חירום, יותר קשה להביא את הממשלה ל- - -, אבל שוב, אלה לא עולמות שלי אלא עולמות של הממשלה

עודד פורר: אתם קיימתם דיוני תקציב, אני מניח ש - - -     

אהרן גולדשטיין: זה עלה בדיוני התקציב, אבל זה עולה שוב עכשיו כי ברור לנו ואנחנו מציפים את זה בכל צורה שהיא מול אגף התקציבים, שהדיון על התקציב צריך להיפתח

אהרן גולדשטיין:  משרד העלייה והקליטה חייב תקציב נוסף, כדי לקלוט בצורה מיטבית את העולים שכבר נמצאים פה, אנחנו אומרים את זה כמשרד בצורה ברורה, עוד לפני ההיערכות שלנו לגל עלייה נוסף, שאני מניחה, שבהיבטים של גל עלייה נוסף, יהיה יותר קל לקבל אוזניים פתוחות לדבר הזה

אהרן גולדשטיין:       אבל אנחנו בהחלט אומרים בצורה ברורה, שאנחנו עסוקים באיך לקלוט בצורה מיטבית את העולים שכבר נמצאים בישראל ובשביל הדבר הזה אנחנו חייבים תקציבים נוספים למשרד

אהרן גולדשטיין:  ובהקשר הזה, כמובן שגם למשרדים השותפים, ככל שהם יעבירו לנו על זה מידע, נוכל גם לדבר על זה באופן שהוא משותף, אבל אין ספק

עודד פורר: אנחנו נבקש לפני סוף המושב, לדעת מה עלה בגורל של הדבר הזה, לקראת ספטמבר, כי המשמעות היא שפשוט בחודש ספטמבר, אני עוד לא מדבר בכלל על בעיות הדיור ועל מצוקת הדיור, אין קליטה ראויה לילדים עולים

אהרן גולדשטיין: אני רק אגיד שוב ולא חלילה כדי לעשות כאן איזו שהיא תחרות, אלא כדי להגיד מהבחינה של איפה הדיונים צריכים להתקיים

אהרן גולדשטיין:  אנחנו יותר משלשנו את תקציבי החינוך שלנו בשנה האחרונה

אהרן גולדשטיין:  ההיבטים של מגשרים וההיבטים האחרים, הם לא באמצעות כסף שמשרד העלייה והקליטה מעביר למשרד החינוך, אלא זה תקציב משרד החינוך

אהרן גולדשטיין:  ההיבטים של המגשרים, של שעות האולפן במהלך שעות היום, אלה לא דיוני התקציב שלנו, כמובן שזה אינטרס שלנו, שאנחנו שותפים לו ותומכים בו לכל דבר ועניין

נתנאל לפידות: אני רק רוצה לתקן

נתנאל לפידות:  פשוט מקודם הסתכלתי דרך הטלפון והמספרים היו הפוכים

נתנאל לפידות:  אז סך יחידות הדיור שהשמשנו זה 533, בפילוח של 278 דירות לדיור הציבור ו-255 דירות לגיל הזהב

נתנאל לפידות:  מתוכן סך הכול אוכלסו 193, בחלוקה של 108 לדיור הציבורי ו-85 לבתי גיל הזהב

נתנאל לפידות:  בעצם יש לנו תת ניצול מבחינת הביקוש של העולים

נתנאל לפידות:  אז זה מצבנו מבחינת המספרים

עודד פורר: למה יש תת ניצול? אתם יודעים להגיד?      

נתנאל לפידות: משתי סיבות: הסיבה הראשונה זה המיקום

נתנאל לפידות:  בסוף העולים שהגיעו רוצים לגור בתל אביב והאזור ולא רוצים לגור בפריפריה, בעוד ההיצע הזמין שלנו היה באזורי הפריפריה, הפריפריה העמוקה

נתנאל לפידות:  הסיבה השנייה, היא שמדובר בדירות ישנות וקטנות, אז הן פחות אטרקטיביות

עודד פורר: חבר הכנסת אלקין, תרצה להוסיף משהו לפני שאני מסכם?      

שלומית אבינח: יש לך מה להגיד שמעון?     

שמעון בן-שלמה: שומר על זכות השתיקה

מעוז ביגון: אני מכיר את הנהלים, שאתה עוקב אחרי דיונים בשביל שאיך אומרים, זה יתבצע בסופו של דבר

מעוז ביגון:  אז הערה בהקשר לדיון הקודם, אולפנים לרואי חשבון ולעורכי דין, היו במשך הרבה שנים אצלנו במשרד, עד לא מזמן

מעוז ביגון:  ברגע שתתקיים דרישה לכך, יש לנו קורסים מובנים ומוכנים ואנחנו יכולים להרים את הכפפה

מעוז ביגון:  זו רק הערה לדיון הקודם, כי אני יודע שיהיה על כך דיוני המשך

זאב אלקין: אני רק אגיד משהו כללי

זאב אלקין:  יש פה מערך שלהם שנבנה לפני יותר משנה, עם תחילת המלחמה, שהוא כולו די מתפרק

זאב אלקין:  אז דיברנו פה הרבה על מענק הסתגלות מיוחד, שבוטל

זאב אלקין:  דיברנו על נוהל עליית חירום, שמתבטל בימים אלה

זאב אלקין:  וגם כל המעטפת של הסיוע, גם היא, כמו שאתה אומר, אם לא תהיה הארכה רשמית בצורה מסודרת, בסוף לא יהיה לה תקציב והכל ייעצר

זאב אלקין:  אז יש פה איזה שהוא חוסר הבנה מוחלט באשר למה שקורה

זאב אלקין:  אגב, ברור לי לגמרי גם למה הדיון היה חסוי, כי אם יתפרסם שהממשלה מאריכה שאכן יש פוטנציאל לעלייה גדולה, אז אי אפשר יהיה להסביר את הצעדים האלה

עודד פורר: טוב, לסיכום

עודד פורר:  אני כבר אומר, יש פוטנציאל ענק לעלייה גדולה

עודד פורר:  גם אפילו בלי שתמצו את הפוטנציאל, אתם תהיו בגל עלייה יותר גדול ממה שהכרתם בשנים עברו, מה שמחייב פה את הארכת החלטת הממשלה הזאת

עודד פורר:  אנחנו נקיים פה דיון, שנוכחות אגף התקציבים בו היא חשובה וקריטית, אבל אני אומר אגב גם למשרד הקליטה, עמדתכם בעניין הזה היא משמעותית

עודד פורר:  So Far היא נשמעת כמו עמדה שאומרת: ״חזרנו לשגרה, ביטלנו, ביטלנו, ביטלנו, ביטלנו, ביטלנו״

עודד פורר:  אז אני רוצה להבין מה קורה בהיבט הזה

עודד פורר:  אני חייב לסיים את הדיון הזה לפני השעה 11:00, אנחנו נקיים דיון מעקב לפני סוף המושב

עודד פורר:  תעשו בבקשה כל משרדי הממשלה, את עבודת ההכנה המתאימה

עודד פורר:       תודה

עודד פורר:  הישיבה נעולה